पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 19 अप्रैल से 07 मई तक के लिए कोरोना कर्फ्यू घोषित है। बावजूद इसके कई दुकानदार पुलिस-प्रशासन के साथ लुका छिपी का खेल खेल रहे हैं। कर्फ्यू के दौरान सड़कों पर लोगों की आवाजाही बनी हुई है,वहीं दुकानदार बाहर से शटर का ताला लगाकर अंदर ग्राहकों को सामान बेच रहे हैं। हैरानी की बात यह है कि इस दौरान न तो सोशल डिस्टेंस का पालन किया जा रहा है और न ही अधिकांश लोग मास्क लगाकर आ रहे हैं।
इस आशय की लगातार शिकायत मिलने पर बुधवार को तहसीलदार भरत कुमार ने पुलिस बल को साथ लेकर बाजार का भ्रमण किया। इस दौरान दो दुकानें खुली पाई गई। जिन पर 700 रुपए का जुर्माना किया गया। इन दुकानदारों को हिदायत दी गई कि वे इस प्रकार की लुका छुपी का खेल बंद कर दें अन्यथा उनके खिलाफ कठोर कार्रवाई की जाएगी कार्रवाई। कार्रवाई के दौरान नायब तहसीलदार राहुल गौड, उप थाना प्रभारी विवेक शर्मा, पटवारी रामकुमार धाकड़ भी शामिल थे।
यहां हो रहा कोरोना कर्फ्यू का उल्लंघन
कोरोना कर्फ्यू का नगर में कई स्थानों पर दुकानदारों द्वारा उल्लंघन किया जा रहा है। जिसमें मुख्य रूप से सुभाष मार्ग, पहाड़गढ़ रोड, गणपति मार्ग, पुरानी सब्जी मंडी, शास्त्री मार्ग, एमएस रोड, बस स्टैंड आदि क्षेत्र शामिल हैं। इन स्थानों पर दुकानदार शटर के बाहर ताला लगाकर सामान बेचने का कार्य कर रहे हैं। इसके अलावा गुटखा का भारी मात्रा में भंडार किया जा रहा है तथा राजश्री, गोल्ड मोहर, पूजा ब्लैक में बेची जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn